Lav et referat af nedenstående tekst:

Tekst:
Ét af de steder er Bilka i Aalborg. Her har man afskediget og omrokeret medarbejdere for at hyre en underleverandør, der tager sig af at fylde på hylderne om natten. Det skriver Ugebrevet A4. De ansatte hos underleverandøren, der repræsenterer både danskere og østeuropæere, er hyret på overenskomst, men de går til den absolutte minimumsløn. Kate Ziegler, der er formand for HK Handel i Nordjylland, bekræfter, at de firmaer, som hun kender til, ansætter østarbejderne på ordnede vilkår. - Men arbejdsgiveren slipper billigere, fordi natarbejderne går som ufaglærte og dermed får den lavest mulige løn, siger hun til Ugebrevet A4 og tilføjer: - Vi vil gerne bevare arbejdspladser, så hvis supermarkederne må fyre, for at østarbejderne kan rykke ind om natten og fylde hylderne op, er det upraktisk, siger hun. Sådan foregår det i flere danske dagligvarebutikker, der har valgt at overdrage håndtering af lager og vareopfyldning til en underleverandør, som blandt andre ansætter østeuropæiske lønmodtagere til natarbejdet. I åbningstiden står de danske supermarkedsansatte klar til at betjene kunderne. En tendens, der kan sprede sig, når lukkeloven fjernes helt til oktober, siger både HK og Dansk Erhverv. - Vores ansatte skal ikke arbejde flere timer, og mange af dem ønsker fortsat at have en mødetid fra for eksempel kl. 6.00 til 15.00. Det vil vi gerne imødekomme. Men det betyder, at vi bliver nødt til at skaffe den nødvendige fleksibilitet ved at ansætte medarbejdere på deltid, der vil arbejde enten tidlig morgen eller sen aften - eller nat. Det kan være studerende, deltidsansatte eller andre, siger Finn Lund Andersen, HR- og kommunikationsdirektør i Dansk Supermarked til Ugebrevet A4.

Referat:
Konkurrencen fra østeuropæiske arbejdstagere har længe været en realitet på danske byggepladser, nu rammer den også flere supermarkeder, der får fyldt varer på hylderne af østeuropæiske ufaglærte om natten.